Aferraḥ d aɣen nesirqiq mliḥ lqaɛ-nnes, akken ad isseb aɣrum, ad as-nexdem lqaɛ lqider n teqrist , adur-nni d arqiqan, win n temtunt melmi it-id nṣegem ad d-neṭṭef talaxt-nni tazeggaɣt ad tt-neslaxs ad nexdem yis ijeṛḍan d irqiqanen ameɣ sbagiṭi ad ten-ndewwir di lqaɛ n uferraḥ-nni alama yekfa ad t-ner akkin ad yekkaw, melmi yekkaw ad nekmaṣi ad t-neflu akken ad d-ban teqrist tecbaḥ, ad d-nuɣal ɣer yiḥelaben lqaɛ-nsen ad yili d aṭuṭaḥ mkul adur ad yihraw ɣef win n wadda, nxeddem adur adur mulac ad yeɣli, ad teqimeḍ deg-s ɛlaḥsab n temɣer-nnes, mi yekfa ad as-nger ifassen ad as-nernu aqemmuc ad t-ner akkin ad yekkaw melmi yekkaw ad t-nemzi s uzemzi.